**Քսենիա Վլադիմիրովնա Սուխինովա** (ռուս. Ксе́ния Влади́мировна Сухи́нова, օգոստոսի 26, 1987(1987-08-26), Նիժնեվարտովսկ, ՌԽՖՍՀ, ԽՍՀՄ), ռուս դերասանուհի, հեռուստահաղորդավարուհի, մոդել և գեղեցկության թագուհի, որը հաղթել է Միսս Ռուսաստան 2007 և Միսս Աշխարհ 2008 մրցույթներում։ Նա երկրորդ կինն է Ռուսաստանից, որը հաղթել է Միսս Աշխարհ մրցույթում։

Անձնական տվյալներ
-----------------

Սուխինովան ծնվել է 1987 թվականին Նիժնեվարտովսկում, Ռուսաստանի ԽՍՀ։ Նա միակ երեխան էր ընտանիքում։ Սուխինովան ապրել է Մոսկվայում, Ռուսաստան, և հաճախել Նիժնեվարտովսկի ինդուստրիալ համալսարան, ուսումնասիրելով կիբեռնետիկայի համակարգեր։

Սուխինովայի հասակը 1.78 մ է (5'10"), նա ունի շեկ մազեր և կապույտ գույնի աչքեր։ Նրա անունը լատինացված գրվում է Քսենյա կամ Քսենիա։ Նա սպորտի երկրպագու է և փոքր հասակից զբաղվել է լողով և բիաթլոնով։ Նրա սիրած գիրքը Միխայիլ Բուլգակովի Վարպետը և Մարգարիտան է։ Երբ նրան հարցրեցին անձնական կյանքի մասին, նա ասաց, որ իր սիրտը «դեռ ազատ է»։

Միսս Տյումեն
------------

Միսս Ռուսաստան 2007 և Միսս Աշխարհ 2008 մրցույթում հաղթելուց առաջ նա մասնակցել էր Միսս Տյումեն մրցույթին և արժանացել հաղթողի տիտղոսին, որը նրան դարձրել է նոր **Միսս Տյումեն**՝ այդ ժամանակ՝ դարձնելով ներկայացուցիչ Միսս Ռուսաստան 2007 մրցույթում։

Միսս Ռուսաստան 2007
-------------------

Սուխինովան 2007 թվականի դեկտեմբերի 14-ին Մոսկվայում նվաճել է Միսս Ռուսաստան մրցանակը, որտեղ նա ներկայացնում էր Տյումենը։ Նա գերազանցել է 50 այլ մասնակիցների ամբողջ Ռուսաստանից։ Նա չի կարողացել ներկայացնել Ռուսաստանը «Միսս Տիեզերք»-ում 2008-ին քոլեջի աշխատանքի պատճառով, այնպես որ երկրորդ տեղը գրաված Վերա Կրասովան փոխարինել է նրան մրցաշարում։ Վերան գրավել է 3-րդ հորիզոնականը վենեսուելացի Դայանա Մենդոզայից հետո։

Միսս աշխարհ 2008
----------------

Նա եղել է Միսս աշխարհ 2008 մրցույթի *Beach Beauty* -ի երկրորդ մրցանակակիրը, միսս Մեքսիկայից և միսս Հարավային Աֆրիկայից հետո։ 2008 թվականի դեկտեմբերի 3-ին նա հաղթել է Miss World Top Model մրցույթում։ Նրա երկու մասնակցությունն առաջին երկու արագընթաց մրցաշարերում հիշեցնում են Չժանգ Ցզիլինի հաջողությունները «Միսս Աշխարհի 2007»-ում։ 

Քսենիա Սուխինան Միսս աշխարհ թագադրման արարողության ժամանակ
Դեկտեմբերի 13-ին Սուխինովան թագադրվել է «Միսս աշխարհի» եզրափակչում 108 մրցակցի պայքարից հետո Յոհանեսբուրգում, Հարավային Աֆրիկա։ Առաջին թեկնածուն եղել է Պարվատի Օմանակուտանը Հնդկաստանից և երկրորդը՝ Տրինիդադ և Տոբագոյից Գաբրիել Ուոլկոտը։ Նա երկրորդ մասնակիցն է Ռուսաստանից, որը հաղթել է «Միսս աշխարհ» մրցույթում, առաջինը Ջուլիա Կուրոչկինան էր 1992 թվականին։ Եզրափակիչը դիտեցին 187 երկրներից 1 միլիարդ դիտորդներ։

Հաղթանակից հետո ասուլիսում Քսենիա Սուխինովան ասել է. «Ես շատ ուրախ եմ, որ այս թագը բերել եմ Ռուսաստան։ Ես հպարտ եմ, որ Ռուսաստանն է ստացել այս թագը և իմ հաղթանակը ես նվիրում եմ ամբողջ երկրին և նրա յուրաքանչյուր քաղաքացուն... և իմ տատիկին»։ Նա նաև ասել է, որ հույս ունի բարելավել Ռուսաստանի միջազգային պատկերը ցույց տալով աշխարհին, որ Ռուսաստանից մի աղջիկ կարող է անձնավորել բարությունը, գեղեցկությունը և երջանկությունը։ Նա ասում է, որ բարեգործության համար միջոցներ հավաքելը կլինի նրա հիմնական խնդիրներից մեկը 2009 թվականին։

Միսս Աշխարհից հետո
------------------

Քսենիա Սուխինովան մոդելային կարիերայով է զբաղվել Իտալիայում, Իսպանիայում և Ֆրանսիայում այնպիսի դիզայներների համար, ներառյալ Վալենտինոն է։ Նա նաև հայտնվել է «Եվրատեսիլ 2009»-ի գործողությունների միջև տեսահոլովակներում։

Նա հրավիրվել է դառնալու «Միսս աշխարհ 2010», «Միսս աշխարհ 2011», «Միսս աշխարհը 2015», ինչպես նաև «Միստր աշխարհ 2010» մրցույթների եզրափակչի մրցավարներից մեկը՝ միսս աշխարհ մյուս մրցանակակիրների հետ միասին։ Միսս Աշխարհում 2016-ում նա մրցավարներից մեկն էր, ովքեր հարցեր էին տալիս մասնակիցներին հարց ու պատասխանի հատվածում պատասխանելու համար։ 2017 թվականին Քսենիան դարձավ «Միսս Ռուսաստան» 2017-ի մրցավարներից մեկը։

Ծանոթագրություններ
------------------

1. 1 2  Internet Movie Database — 1990.
2. 1 2  «Ksenia Sukhinova of Russia is Miss World 2008». *peoplestar.co.uk*. 2008 թ․ դեկտեմբերի 14. Արխիվացված է օրիգինալից 2017 թ․ դեկտեմբերի 13-ին. Վերցված է 2008 թ․ դեկտեմբերի 21-ին.
3. ↑  «Russian Miss World praised by tutors at jubilant university». RIA Novosti. 2008 թ․ դեկտեմբերի 15. Վերցված է 2008 թ․ դեկտեմբերի 21-ին.
4. 1 2  «Siberian beauty crowned Miss World». Russia Today. 2008 թ․ դեկտեմբերի 15. Արխիվացված է օրիգինալից 2009 թ․ մարտի 19-ին. Վերցված է 2009 թ․ մայիսի 20-ին.
5. 1 2 3  «World's most beautiful girl from Russia does not know how to spend her prize money». *Pravda*. 2008 թ․ դեկտեմբերի 18. Վերցված է 2008 թ․ դեկտեմբերի 21-ին.
6. ↑  «Sukhinova happy to be home after winning Miss World crown». RIA Novosti. 2008 թ․ դեկտեմբերի 17. Վերցված է 2008 թ․ դեկտեմբերի 21-ին.
7. ↑  «Miss Universe 2008 Winners». IndiaServer. 2008 թ․ հուլիսի 14. Արխիվացված է օրիգինալից 2008 թ․ դեկտեմբերի 17-ին. Վերցված է 2008 թ․ դեկտեմբերի 21-ին.
8. ↑  «Mexico wins Beach Beauty Fast Track». Global Beauties. 2008 թ․ նոյեմբերի 29. Արխիվացված է օրիգինալից 2008 թ․ դեկտեմբերի 16-ին. Վերցված է 2008 թ․ դեկտեմբերի 21-ին.
9. ↑  «Russia wins Top Model fast track». Global Beauties. 2008 թ․ դեկտեմբերի 3. Արխիվացված է օրիգինալից 2008 թ․ դեկտեմբերի 17-ին. Վերցված է 2008 թ․ դեկտեմբերի 21-ին.
10. ↑  «Russia wins Top Model fast track, paving the way for her victory». Global Beauties. 2008 թ․ դեկտեմբերի 3. Արխիվացված է օրիգինալից 2008 թ․ դեկտեմբերի 19-ին. Վերցված է 2008 թ․ դեկտեմբերի 21-ին.
11. 1 2  «Russia's Sukhinova wins Miss World 2008 title». RIA Novosti. 2008 թ․ դեկտեմբերի 14. Վերցված է 2008 թ․ դեկտեմբերի 21-ին.

Արտաքին հղումներ
----------------

* Ksenia Sukhinova Miss World 2008 Պաշտոնական վեբկայք

| Պարգևներ և ձեռքբերումներ |
| --- |
| Նախորդող՝**{{{2}}} Աննի Օլիվ** | **Միսս Աշխարհ**2008 | Հաջորդող՝**Կայանե Ալդորինո** |
| Նախորդող՝**{{{2}}} Չժանգ Ցզիլին** | **Միսս Աշխարհ թոփ մոդել**2008 | Հաջորդող՝**Պեռլա Բերտրան** |
| Նախորդող՝**Տատյանա Կոտովա** | **Միսս Ռուսաստան**2007 | Հաջորդող՝**Սոֆյա Ռուդիևա** |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քսենիա Սուխինովա» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 1147716625 · VIAF: 6972151304672149460001 · WorldCat VIAF: 6972151304672149460001 |

 |